
Masse-observation af 
„ufo-balloner" over 
København 5. august 

2007 

Af Ole Henningsen 

Natten mellem lørdag og søndag den 5. august blev et stort antal 
orange lys observeret af mange mennesker i Københavns¬ 
området. Flere tog billeder og video af lysene, der gav anledning 
til adskillige henvendelser til SUFOIs hjemmeside www.ufo.dk 

Der var tilsyneladende tale om en opsendelse af et større antal 
små varmluftballoner i forbindelse med en privat fest på Islands 
Brygge i København, men SUFOI har endnu ikke haft direkte 
kontakt med „opsenderne". 

Selv om der ikke hersker tvivl om, hvad der konkret er observeret, har vi valgt 
at gengive en del af de henvendelser, der er modtaget fra observatørerne, for 
at give et reelt og nuanceret billede af hvorledes sådanne lys beskrives af et 
bredt udsnit af observatører, og hvilke tanker og spørgsmål, disse lys evt. 
giver anledning til. 

Sagen viser også, hvor svært det kan være at fotografere og videofilme så 
relativt små lys på en ret mørk himmel med digitale kameraer og 
mobiltelefoner, selv når der ikke er tale om et hurtigt flyvende lysfænomen. 
Ingen af de endnu modtagne fotos viser f.eks. selve ballonen, men kun det lille 
brændende lys nedenunder. 

De fleste indberetninger kommer fra observatører, der har iagttaget lysene fra 
forskellige steder på Amager, men de er også set andre steder fra i 
hovedstaden. 

Den første henvendelse fra en ung kvindelig studerende på Frederiksberg 
lyder: 

Jeg og veninder så over København i en periode på Z 2 time nogle flyvende 
objekter. Vi så dem fra Frederiksberg zoo og frem til Islands Brygge., dvs. 
gennem Kbh. centrum. 

Hvor vi oplevede fænomenet var der overskyet > de var det eneste samt Månen 
der var til at se. 

Da vi nåede til Islands Brygge kunne man se stjerner plus stjerneskud. Det var 
ikke muligt over selve Kbh city. 

Det var lørdag nat imellem kl 00:30 og 01:00. 

Jeg har filmet og taget et billede af et par af objekterne. 



Der var omk. 20 der fløj med forskellig højde og hastighed. 

De dannede formationer såsom 3 kant > lige linie og div. vinklede mønstre. 
Mine veninder og jeg bør understrege at vi IKKE var påvirkede af nogen form 
for rusmidler eller alkohol. 

Det var på et tidspunkt muligt at se genstandens skygge på Månen??? 
De lavede mange mønstre og det gør det mystisk. De fløj ved forskellig højde 
og klarhed, den logiske sans siger at det er noget menneskeskabt > evt. som vi 
snakkede om en form for lamper ol. 

Kontakt mig venligst > da vi har et behov for at få klarhed om hvad det har 
været??? 

En 29-årig radiovært observerer lysene fra Bryggen på Amager og fortæller: 
Der var ca. 20 meget skarpe stjernelignende UFOER. 

De samlede sig meget tæt på hinanden og forsvandt så bagefter. 
De bevægede sig både op og ned og sidelæns. Vi var ca. 20-30 personer; som 
så detog ingen kunne forklare det. 

Håber måske I kan i Skandinavisk UFO Information. 

I må meget gerne kontakte mig. Jeg vil utroligt gerne vide hvad det er. 

En 32-årig kvindelig vikar fra Amager beretter: 

Jeg kiggede ud af mit vindue om natten og så et lys, der fulgte et nyt lys, og 
nyt lys. 

Jeg troede, det var fly, men da der var to ved siden af hinanden, gik det op for 
mig, at der var tale om noget andet. 

Da min ven og jeg kiggede ud af vinduet, så vi mange ufoer og blev helt 
forbavsede. 

Vi gik ned, han gik først, jeg fulgte et par minutter senere. 

Himlen var fyldt med rejsende orange lys, som bevægede sig rimelig hurtigt! 
Nogle sammen, andre alene. Vi så måske en 30 stykker eller mere. 

Et 38-årigt postbud fra Amager nævner bl.a.: 

Får øje på en stjerne og tænker „wow, den er skarp i dag", ser 1 -2 -3 flere i 
en lige linje bagefter og flere??? Nu i formationer af 3, 4, 5? 

Men stadigvæk med enkelte rækkefølger iblandt. 

Jeg vækker min kone for at tjekke min observation, og ja hun så det, men var 
træt og lod trygt mig om det! 

Sært nok var jeg temmelig cool selv - min første (måske) UFO observation, og 
jeg gad næsten ikke se det færdigt! Men det gjorde jeg nu alligevel. 
Hastigheden var jævn langsom, for langsom til fly i forhold til, hvor store 
lyskilderne var. 

Det orange lys fra lyskilderne var, som hastigheden - konstant på alle enheder, 
styrken/størrelsen var omtrent som planeten Venus. 

Med det blotte øje/håndkikkeret var der ikke forskel på de enkelte enheder, 
hvad angår lysstyrke/størrelse/hastighed. 

De bevægede sig fra (cirka) vest til øst som perler på en snor - dvs - afstanden 
blev holdt... og dog, formationerne „gled" som langsom væltende tre- og 
firkanter. De synes at bøje af mod nordøst. 

Uden at have talt ville jeg gætte på 50 - 80 (nærmere 80) enheder !!! 

Cirka nord for vores bopæl er der før set „lyskegler". 

MEN det er et ikke sjældent fænomen, og jeg mener de stammer fra Operaen 
på Holmen - jeg lagde mærke til, at disse var tændt i hvert fald noget af tiden, 
mens det stod på. 

Jeg kunne ikke overbevise mig selv om, at dette var en del af et lysshow - men 
man ved jo aldrig. 



Jeg vil være meget glad for at høre fra jer hvis der er supplerende 
observationer/informationer vedrørende denne begivenhed. _ 



Projektørlys bag tagryg af ejendommen overfor 


Observatørens gengivelse af de observerede lys. 

Illustration: Julian Mazkenzie 

En 28-årig mand observerer lysene fra en kolonihave ved Islands Brygge på 
Amager og slutter: 

Vi var en større mængde mennesker > der under en ha ve fest så de lysende 
objekter., og kan se , der altså er mange andre, der også har set det og undret 
sig. 


En kriminalassistent så 
også lysene fra Amager og 
beretter: 

På vej hjem fra 
familiesammenkomst på 
Hotel Radisson SAS på 
Amager skulle vi hente 
vores bil og køre hjem. 

Klokken var ca. 00:30 og 
min hustru skulle køre mig 
og min broder med hustru 
hjem fra festen. 

På P-pladsen bag ved 
hotellet siger min hustru så 
se er det ikke 
Karlsvognen, der lyser klart 
der på himlen? 

Vi ser alle op og må 
konstatere, at 

lysfænomenet bevæger sig 
og derfor ikke er stjerner. 

Vi ser så mange flere 
orange lysprikker bevæge 
sig langsomt /' en lang 
formation fra syd vest 
kommende fra synsretning 
mod København og næsten 
lige over vores hoveder i 
retning mod 

Amager/Kastrup/Sverige. 

Lysprikkerne bevæger sig 
langsomt, som man også 
kan se satellitter bevæge 

sig over himlen. Disse Kriminalassistent Andreas Holstings foto med 
lysprikker er dog markant mobiltelefonen viser 6 af lysene på himlen - 
mere orange og en del er nederst i udsnitforstørrelse. 

noget klarere end 

satellitter. Jeg er meget rumfartsinteresseret og ser ofte efter passerende 
satellitter. 

Efter ca. 15 min. observation stopper vi og kører hjem - min hustru finder det 
noget uhyggeligt, og andre udenlandske gæster spørger, om vi er danske, og 
om det er noget vi kender noget til. Dette må vi benægte, idet ingen af os har 
set det før. 

Formationen bestod af disse (måske 35-40 stk) på en lang række over hele 
himlen. De var som stukket efter en snor, hvor nogle dannede rombeformer og 
firkanter mens andre blot fulgte lige efter hinanden med næsten lige stor 
afstand. 

Der var ingen lyd at høre, ligesom lysfænomenet til tider blinkede en smule, 
som om der var forstyrrelser i atmosfæren. 

Jeg skal lige tilføje, at jeg fik optaget lidt video af fænomenet med min 
mobiltelefon, hvis det evt. skal kunne bruges til nærmere undersøgelse. 




En 47-årig fagbetjent fra Amager tilføjer: 

Jeg kan bekræfte, hvad familien på Amager ved Hotel Radisson så. Min gæt er 
dog 40 til 50 lysprikker, og de var hvide. Jeg talte til 30 men opgav, da de blev 
ved med at komme. 

En 35-årig vikar ser også lysene fra Amager og fortæller: 

Vi er 4 venner, der spiller musik og hygger i vores øvelokale. På et tidspunkt 
ser en af os en stor lysende prik på himlen - ikke til at sige hvad der 
frembringer dette lys, den bevæger sig ganske langsomt over himlen. Det 
tager måske 5 min før den forsvinder i nordlig retning. 

Kort efter kommer flere af disse fænomener i et par hold, der flyver 3-4 af 
gangen i trekants- eller rombe-mønstre. Alt i alt tager det omkring 30 min. Jeg 
nåede at tage et par små korte videosekvenser. 

En 39-årig datamand fra Frederiksberg skriver: 

10 balloner på en snor fra højre mod venstre set fra vores vindue på 
Frederiksberg. Og derefter ca. 20 der flyver mere som et par klaser. 

En 33-årig kvindelig pædagog fra København K. siger om sin oplevelse: 

Ca. kl. 00.30 d. 5/8-07 ser jeg ud af vores køkkenvindue og ser noget, jeg 
først antager som meget store lysende stjerner. Jeg henter hurtigt min 
kæreste, og først nu ser jeg, at det ikke kan være stjerner, da de for det første 
bevæger sig roligt hen over himlen, og for det andet er for store. Vi bliver 
stående og observerer „stjernerne", der kommer hen over himlen i et roligt 
tempo efter hinanden. 

Til slut kommer der en alene og kort efter to. 

Samlet ser vi ca. 26-30 stk. Vi kan ikke høre nogen lyd fra dem. 

En 31-årig mand fortæller: 

Den 5. august 2007, fra lidt over et og til 10 minutter over et om natten, går 
jeg fra Øresundsvej tæt på Amagerbrogade og frem til Albaniensgade på 
Amager i København. 

I den tid kigger jeg op på nattehimlen og ser til min undren kraftigere stjerner 
end normalt, og de har et gulligt lys. 

Kan efter et kort øjeblik se, at det ikke er stjerner men lysende prikker i en 
fast formation af omkring 10-15 stk., der vandrer fra vest mod øst til venstre 
for én, når man kigger mod øst. 

Og lysfænomenet har cirka samme hastighed, som når man følger satellitter 
på nattehimlen. 

En 30-årig adjunkt skriver: 

20-30 små gul/rød-lysende flyvende objekter cirklede langsomt omkring. 
Sandsynligvis over Holmen eller måske Øresund. 

Det kunne ligne en masse små træningsfly. 

Vi så dem fra Vesterbrogade ved midnatstid natten til den 5/8-2007. 

Kender SUFOI et sted, hvor man kan se en oversigt over overflyvninger over 
København? 

Jeg tænker på Kastrup Lufthavn, Luftfartsstyrelsen, Luftvåbnet eller lignende? 
Jeg har søgt på internettet uden held. 

Jeg forestiller mig at der er tale om små træningsfly fra Luftvåbnet, men jeg 
kan ikke finde en oversigt over deres flyvninger nogen steder. 

En 28-årig daglig leder ser lysene fra Enghave Plads og beretter: 

Vi opdagede først en „Karlsvogn-lignende" formation på himlen i østlig retning. 
Prikkerne var stærkt orange/røde. Fra syd kom der en tilsvarende prik 
svævende i konstant fart, som havde retning mod de andre. 



Den stoppede ved de syv prikker > og langsomt forsvandt de, som om de 
fadede ud. Det tog i alt ca. 7-10 min. 

Et par minutter senere kom der 2 mere fra syd. De havde samme retning som 
de andre, dog virkede det som om de var lidt tættere på. 

De havde samme farver og langsomt bevægede de sig op mod punktet, de 
andre forsvandt fra, og de fadede væk på samme måde. 

En 48-årig sagsbehandler fortæller: 

Mange lysende pletter i formation i en lang række med passende mellemrum, 
kommende fra syd. 

Det kunne godt være nogle luftballoner på række, men de lyser jo ikke hele 
tiden, og man ville kunne høre en hvæsen, der var ingen lyd overhovedet. 
Mange satelitter, lyseblå prikker drønede omkring fænomenet. 
Det virkede, som om Darth Vader var ved at invadere. Meget skræmmende! 
Kan se, at der er flere her på sitet, der har observeret nøjagtigt det samme 
som vi gjorde - er der en forklaring? 

En 28-årig selvstændig tilføjer til de øvrige beretninger: 

Vi var også en større mængde mennesker, der under en ha ve fest så de 
lysende objekter. 

Og jeg kan se, at der altså er mange andre, der også har set det og undret sig. 
En af beretningerne til SUFOI fra en 30-årig studerende på Amager lyder: 

Var på vej hjem fra en aften i en kolonihave, kom til Christmas Møllers Plads, 
og så en formation af ca. 18 gule pletter på himlen, pletter der uden tvivl ikke 
var stjerner, og hvor formationens længde var ca. 3-4 gange Karlsvognen. 
Jeg ringede til såvel kæreste som en ven så de kunne se lysene - desværre tog 
de ingen billeder. 

Jeg så formationen forsvinde ud over Amagerværket/Sverige (hvilket alt i alt 
tog ca. 20-30 min.). 

Efterfølgende dukkede der to ekstra lys op, som efterfølgende forsvandt i 
samme retning ud over Sverige. 

Jeg snakkede med flere samme nat og ingen kunne komme med et ordentligt 
gæt på, hvad det kunne være - kan nogen af Jer læsere?? 

Han tilføjede i en senere mail: 

Hejsa, jeg er som tidligere nævnt en af de rigtig mange, der så den række af 
lys, der ''fløj” over København natten mellem lørdag og søndag. 
Jeg tænkte om I måske havde mulighed for at oplyse, hvad det evt. kunne 
have været, eller om I ved, hvor jeg kan henvende mig for at finde ud af det. 
Det undrede mig en del, at der intet har stået om det i dagspressen, og da 
oplevelsen var så ekstraordinær, ville jeg meget gerne vide, hvad det var. 
Håber at I kan være behjælpelige på den ene eller anden måde. 

Et par bosat på Islandsbrygge har indberettet deres oplevelse til Dansk 
Ildkugle Central, der har videresendt til SUFOI, og parret tilføjer: 

Der var et sted mellem 30 og 50! 

De var meget højt på himmelen i forhold til at være noget på vej ned, og alle 
havde de samme retning med små afvigelser! 

En 34-årig IT-mand har gjort iagttagelsen fra København 0. Og fortæller bl.a.: 



Klokken ca. 
observerede 
og jeg et 
lysende og 


kvart i et 
min kæreste 
større antal 
svagt rødlige 


prikker > der lydløst 
bevægede sig tværs over 
den Københavnske 

nattehimmel. 

Fænomenet mindede mest 
om luftballoner eller lign. og 
initielt var antallet omkring 
7-9 røde prikker. De 
bevægede sig i fuldstændig 
ens (samme for alle) og 
konstant fart på tværs af 
horisonten. 

Efterhånden som de første 
af de observerede røde 
prikker forsvandt for vores 
synsfelt > dukkede der nye 
op. I alt har der været ca. 
mellem 14 og 20 røde 
prikker der bevægede sig 
med dette mønster. 
Det tog /' alt ca. 6-7 
minutter for alle prikker at 
bevæge sig tværs over 
himlen. 

Vi tog mange billeder og 
videoklip med vores 
mobiltelefoner og 

digitalkamera, men de har 
efterfølgende vist sig ikke 
rigtigt at indeholde noget 
brugbart. 



Sit 

■ 

Et af billederne med stærkt ændrede lys- og 
kontrastforhold viser et enkelt af lysene på 
himlen. En udsnitforstørrelse viser ikke flere 
detaljer. 

Foto: Jesper Sommer 

Udstyret er antageligvis for dårligt. 

Vi har dog alligevel for god ordens skyld bevaret materialet , i tilfælde af at en 
digital ændring af kontrast og farver måske kan fremhæve noget anvendeligt. 
Som sagt var der ikke en lyd at høre, så hvis det var flyvemaskiner, har de 
haft ret støjsvage motorer eller været meget langt væk. Et mere realistisk bud 
kunne være en form for luftballoner (båret af vinden kunne det forklare alle 
objekternes meget konstante og ensartede bevægelse), men vi har ikke 
kunnet finde nogen beskrivelse af dette i medierne her til aften, og har 
desuden intet bud på det rationelle i at sætte så mange balloner til vejrs på 
samme tid. 


Også i Skagen? 

En 53-årig skribent fra Frederiksberg fortæller en næsten samstemmende 
beretning, men har gjort sin iagttagelse fra Skagen: 

Ved midnat d. 4. august 2007 i Skagen observerede vi ca. 30 lysende kugler, 
som fløj i et smalt bælte fra sydøst i nordvestlig retning. 




Vi var 5 mennesker, som nød det betagende syn af de lysende kugler, som 
tyst sejlede hen over himlen. 

En del af objekterne holdt sig i formationer af ligebenede trekanter. Nogle af 
de rødligt lysende kugler skiftede hastighed og fandt nye positioner, som de 
derefter holdt. I ca. et kvarter sejlede de i en lind strøm på firmamentet. 
Hvor langt oppe de var, er svært at sige, men iblandt forsvandt de bag 
skyerne. 

Det var et meget betagende syn, og vores oplevelse minder om det, som 
andre har beskrevet her på siden, bare over Sjælland blot en anelse senere. 
Efter at have gennemgået de mange henvendelser og studeret de fremsendte 
fotos og videoklip af de orange lys over København, er vi i Skandinavisk UFO 
Information ikke i tvivl om, at der rent faktisk har været tale om opsendelse af 
et større antal små varmluftballoner i forbindelse med en fest eller et 
arrangement i byen. 

Beskrivelsen af lysene og deres langsomme flyvemåde samt deres indbyrdes 
positioner og flyve-bevægelser tyder på noget, der var luftbåret og fløj i den 
herskende svage vindretning. 

En af observatørerne siger, at han intet bud har på det rationelle i at sætte så 
mange balloner til vejrs på samme tid. 

Dette ses dog ofte i f.eks. Thailand, og balloner og ideen til det københavnske 
„lysshow" stammer sikkert fra Østen. 

Tidligere er der fra Allerød-området indberettet ufo-observationer, som vi i 
SUFOI mistænkte for at kunne skyldes varmluftballoner. 

Det lykkedes også for SUFOI at opspore lokale Allerød-borgere, der havde 
stået for denne sommerspøg. 

Læs mere i UFO-Mail nr. 61. 

Det er dog første gang i Danmark, at der er oplevet så mange varmluftballoner 
samtidig som denne gang over København den 5. august. Og det er samtidig 
første gang, at dette har givet anledning til så mange henvendelser til SUFOI. 
Det kan så undre, at ingen medier har omtalt disse observationer gjort af så 
mange mennesker over en storby. 

Tirsdag henvendte unge studieværter fra Danmarks Radio sig til SUFOI om 
sagen, og udelukkende fordi de selv rent faktisk havde observeret lysene og 
undret sig. 

Det er endnu ikke fastslået, helt konkret hvorfra ballonerne er opsendt, men vi 
vil da gerne efterlyse „opsenderen". 

Måske har vedkommende eller gæster til stede lave gode optagelser af selve 
opsendelsen, som det kunne være spændende at kigge nærmere på. 
Informationer kan sendes til Skandinavisk UFO Information - SUFOI. 


Send ufo-mail til familie, venner og bekendte! 

Synes du, at ufo-mail er spændende oplysninger og interessant læsning, så 
send denne ufo-mail videre til din familie, dine venner og bekendte. 

Så har de også muligheden for at modtage ufo-mail gratis og uforpligtende, 
når der sker noget nyt: 

Danske og udenlandske observationer eller fotografier, aktuelle 
himmelfænomener og spændende tilbud på ufo-materialer. 



